Diari Oficial de la Generalitat Valenciana


Sumari del DOGV 8920, del 06-10-2020 (2020/8168)

RESOLUCIÓ de 2 d'octubre de 2020, de la directora general d'Innovació Educativa i Ordenació, per la qual es resol la convocatòria de subvencions destinades a accions, programes i materials educatius innovadors que promoguen l'educació intercultural i en valors, desenvolupats per entitats privades sense ànim de lucre de la Comunitat Valenciana en el curs escolar 2019-2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8920

Data del DOGV
:   06-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8168


Data del document
:   02-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 2 d'octubre de 2020, de la directora general d'Innovació Educativa i Ordenació, per la qual es resol la convocatòria de subvencions destinades a accions, programes i materials educatius innovadors que promoguen l'educació intercultural i en valors, desenvolupats per entitats privades sense ànim de lucre de la Comunitat Valenciana en el curs escolar 2019-2020. [2020/8168]  
  
Per l'Ordre 60/2016, de 23 de setembre, de la Conselleria d'Educació, Investigació, Cultura i Esport, es van aprovar les bases reguladores de les subvencions destinades a accions, programes i materials educatius desenvolupats per entitats privades sense ànim de lucre de la Comunitat Valenciana (DOGV 7883 / 28.09.2016).  
Per Resolució d'1 de juny de 2020, de la Conselleria d'Educació, Cultura i Esport, es van convocar subvencions destinades a accions, programes i materials educatius innovadors que promoguen l'educació intercultural i en valors, desenvolupats per entitats privades sense ànim de lucre de la Comunitat Valenciana en el curs escolar 2019-2020 (DOGV 8830 / 09.06.2020).  
Comprovada la documentació presentada, una vegada transcorregut el termini, i com que es troben en poder de l'òrgan instructor totes les sol·licituds presentades, d'acord amb la base huitena de l'Ordre 60/2016, de 23 de setembre, el 30 de juny de 2020 es va publicar en la pàgina web de la Conselleria d'Educació, Cultura i Esport el requeriment a les persones interessades per a esmenar o acompanyar els documents preceptius especificats.  
Transcorregut el termini per a esmenar la documentació, es va constituir el 14 de juliol de 2020, la comissió per a l'estudi, valoració i proposta de concessió de subvencions a les entitats privades sense ànim de lucre participants, segons estableix la base quarta de l'ordre de bases.  
  
  
D'acord amb la base deu de l'Ordre 60/2016, de 23 de setembre, el 15 de juliol de 2020 es va publicar en la pàgina web de la Conselleria d'Educació, Cultura i Esport la relació provisional de les entitats que presentaren accions, programes o materials educatius innovadors seleccionats i no seleccionats, i es va concedir un termini de deu dies hàbils per a presentar, si era procedent, un escrit de desistiment o al·legacions.  
Publicada la relació d'esmenes i la llista provisional i d'acord amb l'informe de la comissió de valoració, de data 10 de setembre de 2020, en què s'indiquen les accions, els programes i els materials educatius no seleccionats i els motius, així com la valoració de les accions, programes i materials educatius seleccionats, i les quanties assignades, en virtut del que preveuen les bases deu, catorze i quinze de l'Ordre 60/2016, de 23 de setembre, de 2016, i el resolc deu de la Resolució d'1 de juny de 2020,  
  
Primer  
Concedir les subvencions a les accions i programes seleccionats corresponents a les entitats privades sense ànim de lucre, que per a l'educació intercultural i en valors figuren en l'annex I-A, per l'import que s'indica en cada cas, les quals s'abonaran a càrrec del capítol IV de la línia de subvenció S7899000 del programa pressupostari 421.50 del pressupost de la Generalitat de l'any 2020, dotat amb un import global màxim de 200.000 ?, dels quals s'assignen 199.998,17 ?, amb un sobrant d'1,83 ?.  
I per a materials educatius corresponents al capítol IV de la línia de subvenció S8121000 del programa pressupostari 421.50 del pressupost de la Generalitat de l'any 2020, dotat amb un import global màxim de 1.160 ?, s'ha declarat desert per motiu de desistiment o desestimació del material presentat per les entitats privades sense ànim de lucre participants.  
  
Segon  
Declarar accions, programes i materials no seleccionats els que estan indicats en els annexos I-B i II-B d'aquest document pels motius que en cada cas s'indiquen.  
  
Tercer  
El pagament de les subvencions es realitzarà als beneficiaris d'acord amb el que preveuen les bases setze, dèsset i díhuit de l'Ordre 60/2016, de 23 de setembre, de 2016.  
  
Contra la present resolució, que esgota la via administrativa, es podrà interposar un recurs contenciós administratiu, en el termini de dos mesos a comptar des de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 2 d'octubre de 2020.- La directora general d'Innovació Educativa i Ordenació: Margarida Castellano Sanz, p. d. c. (R 01.06.2020, de la Conselleria de Educación, Cultura y Deporte, DOGV núm. 8830, de 09.06.2020).